title: "A Halgen"
text: "Uun Nuurdfresklun jaft at tjiin Halgen. Wan am det rocht beluket, san't man nj\u00fcgen, auer ian diarfaan lunf\u00e4\u00e4st wurden as. Hat het man likes noch \"Hamborger Halag\".\n\nA halgen san wat apartes, auer jo so liach lei, an jo stun auer 40 daar uun't juar oner weeder. Am sait \"lunoner\", wan di \"Blank Hans\" auer at haleg f\u00e4\u00e4rt, ap tu a werwen lingt an somtidjs uk iin uun a h\u00fcsang l\u00e4\u00e4pt.\n\nDet weeder komt oober ei m\u00e4tians uunluupen. Wan ei aaltuf\u00f6l sturem as, do koon am sogoor to fut troch a waas luup. Diar skal man aleewen hoker m\u00e4, diar ham uun a waas \u00fctjk\u00e4\u00e4nt. At sjocht diar ei efter \u00fctj, man a priilen uun a waas k\u00f6n b\u00f6\u00f6s jip wurd, wan a flud komt.\n\nIar h\u00e4\u00e4 en halagwerew so \u00fctjsen:\nHalgen haa man bluas saaltweeder uun h\u00f6r gr\u00fcnj. Diaram skul am rinweeeder drank. Uun a maden faan a werew j\u00e4\u00e4w't f\u00f6r a tiiren en eeben k\u00fc\u00fcl m\u00e4 weeder, diar sai's \"feeting\" tu. A minsken hed en \"soot\", det as oober n\u00e4\u00e4n rochten suas, man iarer en sisterne f\u00f6r drankweeder.\n\n\u00dc\u00fcb a werew lai en hialer r\u00e4 faan diten, \u00fc\u00fcb Fer an Oomram saad am uk \"schaasen\". Det wiar det ialang f\u00f6r a halagminsken, jodiar diten wiar faan dr\u00fcget k\u00fcnjoks maaget.\n\nSant 1962 as det leewent \u00fc\u00fcb a halag aal wat \u00f6\u00f6ders wurden. A h\u00fcsang haa efter det grat sturemflud modern oonker f\u00fcngen, an det drankweeder komt n\u00fc f\u00f6r't miast troch r\u00f6\u00f6ren faan f\u00e4\u00e4st\u00e4\u00e4g. Nei h\u00fcsang wurd uk f\u00f6l huuger an f\u00e4\u00e4ster baud \u00fcs iar.\n\nBilen\n\nHalagn\u00f6\u00f6mer uun ferskeelag Spriakwiisen\n\nSpreegwurden \n Wan a halgen huuch lei, jaft at ring weder\n\nFerwisang efter b\u00fctjen \nStiftung Nordfriesische Halligen\nNordsee-Tourismus-Service\n\nFutnuuten"